techiaith/cofnodycynulliad_en-cy huggingface dataset:
English: Thank you to Huw Irranca-Davies for raising both of those issues this afternoon. I'm really pleased to say that the Welsh Government is exploring working with the Arts Council of Wales to celebrate the two-hundred-and-fiftieth anniversary of the birth of Robert Owen. An artist in residence was appointed in August to engage with the local community in Newtown, and now the artist has produced a report, with several recommendations, which are currently under review. So, I'm sure that we'll be able to say more on those plans in due course. Of course, co-operation is at the heart of everything the Welsh Government does, and I'm really pleased that my colleague Lee Waters will be making a statement on the foundational economy this afternoon. I think that's one of those areas where you can really see our co-operative approaches coming to life and being delivered through the choices that we're making. And, absolutely, we reiterate our support for the Fairtrade movement. I know, in normal times, when we're not meeting on Zoom, in years previously we've all really enjoyed meeting farmers from Uganda who've come to the Senedd and talked to us about their experiences and what a difference it makes to them when we all commit to fair trade. So, I think it's very much at the heart of our delivery and living up to our Well-being of Future Generations (Wales) Act 2015, of being a globally responsible Wales, to ensure that we do take the opportunities to support fair trade when they are presented.
Welsh: Diolch i Huw Irranca-Davies am godi'r ddau fater hynny y prynhawn yma. Rwy'n falch iawn o ddweud bod Llywodraeth Cymru yn edrych ar y posibilrwydd o weithio gyda Chyngor Celfyddydau Cymru i ddathlu dau gant a hanner can mlwyddiant geni Robert Owen. Cafodd artist preswyl ei benodi ym mis Awst i ymgysylltu â'r gymuned leol yn y Drenewydd, ac erbyn hyn mae'r artist wedi cynhyrchu adroddiad, gyda nifer o argymhellion, sy'n cael eu hadolygu ar hyn o bryd. Felly, rwy'n siŵr y byddwn ni'n gallu dweud mwy am y cynlluniau hynny maes o law. Wrth gwrs, mae cydweithredu wrth wraidd popeth y mae Llywodraeth Cymru yn ei wneud, ac rwy'n falch iawn y bydd fy nghydweithiwr Lee Waters yn gwneud datganiad ynghylch yr economi sylfaenol y prynhawn yma. Rwy'n credu mai dyna un o'r meysydd hynny lle y gallwch weld ein dulliau cydweithredol yn dod yn fyw ac yn cael eu darparu drwy'r dewisiadau yr ydym ni'n eu gwneud. Ac, yn sicr, rydym ni'n ailadrodd ein cefnogaeth i'r mudiad Masnach Deg. Rwy'n gwybod, fel rheol, pan nad ydym ni'n cyfarfod ar Zoom, yn y blynyddoedd a fu, rydym i gyd wedi mwynhau cwrdd â ffermwyr o Uganda sydd wedi dod i'r Senedd a siarad â ni am eu profiadau a pha wahaniaeth y mae'n ei wneud iddyn nhw pan fyddwn ni i gyd yn ymrwymo i fasnach deg. Felly, rwy'n credu ei fod yn bendant wrth wraidd ein darpariaeth ni ac yn cyflawni ein Deddf Llesiant Cenedlaethau'r Dyfodol (Cymru) 2015, o fod yn Gymru sy'n gyfrifol yn fyd-eang, er mwyn sicrhau ein bod yn manteisio ar y cyfleoedd i gefnogi masnach deg pan gânt eu cyflwyno.
English: Thank you. On the first issue that Darren Millar raised, which was the issue of abortion medication to be taken at home, as he says, the consultation ended, I believe, today, in terms of whether or not to make those arrangements permanent. I know that the Minister will be listening very carefully to representations that he's made this afternoon, but also those representations that have been made through that consultation process, with a view to coming to an informed decision on the way forward there. In relation to big cats in the Welsh countryside and the concern that that raises amongst the farming community, particularly in the area that he represents, I know that the Minister for Environment, Energy and Rural Affairs will have been listening very carefully to that request for further information and a further statement on that.
Welsh: Diolch. O ran y mater cyntaf a gododd Darren Millar, sef mater meddyginiaeth erthylu i'w chymryd gartref, fel y mae yn ei ddweud, daeth yr ymgynghoriad i ben heddiw, rwy'n credu, o ran a ddylai'r trefniadau hynny gael eu gwneud yn barhaol ai peidio. Rwy'n gwybod y bydd y Gweinidog yn gwrando'n astud iawn ar sylwadau a gafodd eu cyflwyno ganddo y prynhawn yma, ond hefyd y sylwadau hynny a gafodd eu cyflwyno drwy gydol y broses ymgynghori honno, gyda'r bwriad o ddod i benderfyniad gwybodus ar y ffordd ymlaen. O ran cathod mawr yng nghefn gwlad Cymru a'r pryder y mae hynny'n ei godi ymysg y gymuned ffermio, yn enwedig yn yr ardal y mae'n ei chynrychioli, rwy'n gwybod y bydd Gweinidog yr Amgylchedd, Ynni a Materion Gwledig wedi bod yn gwrando'n astud iawn ar y cais hwnnw am ragor o wybodaeth a datganiad pellach ynghylch hynny.
English: We are seriously lacking in charging points for electric vehicles in the Rhondda. The map of Wales shows that there is nothing in the Rhondda Fach or in the Rhondda Fawr, and the nearest charging points, depending on where you live in the Rhondda, are Hirwaun, Aberdare or just outside Llantrisant. Now, it's no wonder that only 0.17 per cent of vehicles used in Wales are currently electric. A recent consultation and electric vehicle strategy have recently been announced by your Government, with a vague target of ensuring that 'by 2025, all users of electric cars and vans in Wales are confident that they can access electric vehicle charging infrastructure when and where they need it.' But this vehicle technology exists now. We can't wait until 2025. Why can't they be installed in public car parks now, for example? People want to make the switch to electric vehicles and we're in the middle of a climate crisis. People want to be able to make their own contribution to that. Given that there are plans to phase out petrol and diesel cars, don't you think there should be much, much more urgency on this? So, can we have a statement from the Government to explain when we can see movement on this and what your plans are to see some sort of swift legislation? Clearly, it may not be possible within this Senedd term, but is it something that you would be supportive of in the next Senedd term, when Plaid Cymru is running the Government?
Welsh: Mae yna brinder affwysol o fannau gwefru ar gyfer cerbydau trydan yn y Rhondda. Mae map Cymru yn dangos nad oes dim byd yn y Rhondda Fach nac yn y Rhondda Fawr, a'r pwyntiau gwefru agosaf, yn dibynnu ar ble yr ydych chi'n byw yn y Rhondda, yw Hirwaun, Aberdâr neu ychydig y tu allan i Lantrisant. Nawr, nid yw'n syndod mai dim ond 0.17 y cant o gerbydau trydan sy'n cael eu defnyddio yng Nghymru ar hyn o bryd. Mae gan ymgynghoriad a strategaeth cerbydau trydan a gafodd eu cyhoeddi yn ddiweddar gan eich Llywodraeth chi, y targed amwys o sicrhau 'erbyn 2025, bod holl ddefnyddwyr ceir a faniau trydan yng Nghymru yn hyderus y gallan nhw gael mynediad i seilwaith gwefru cerbydau trydan pryd a ble y mae ei angen arnyn nhw.' Ond mae'r dechnoleg gwefru cerbydau yn bodoli nawr. Ni allwn aros tan 2025. Pam nad oes modd eu gosod mewn meysydd parcio cyhoeddus nawr, er enghraifft? Mae pobl eisiau newid i gerbydau trydan ac rydym yng nghanol argyfwng hinsawdd. Mae pobl eisiau gallu gwneud eu cyfraniad nhw eu hunain i hynny. O ystyried bod cynlluniau i ddiddymu'n raddol geir petrol a diesel, onid ydych chi'n credu y dylai fod llawer mwy o frys ar hyn? Felly, a gawn ni ddatganiad gan y Llywodraeth i egluro pryd y gallwn ni weld cynnydd o ran hyn a beth yw eich cynlluniau i weld rhyw fath o ddeddfwriaeth gyflym? Yn amlwg, efallai na fydd yn bosibl o fewn tymor y Senedd hon, ond a yw'n rhywbeth y byddech chi'n gefnogol iddo yn nhymor nesaf y Senedd, pan fydd Plaid Cymru yn rhedeg y Llywodraeth?
English: Thank you to Leanne Wood for raising the issue this afternoon. I do know that the Minister for Economy, Transport and North Wales is considering how best to update colleagues on the transport strategy, which, of course, includes a section on vehicles and ensuring that we move to a more sustainable picture in Wales in terms of vehicles, specifically relating to electric vehicles and ensuring that people have access to those charging points that they need in order to make that transition. So, I do know that he's considering how best to provide that update in the time that we have left. But in the meantime, before he is able to do that, I will ask him to provide a written update on this specific issue to Leanne Wood to address those concerns that she's raised this afternoon. FootnoteLink
Welsh: Diolch i Leanne Wood am godi'r mater hwn y prynhawn yma. Rwy'n gwybod bod Gweinidog yr Economi, Trafnidiaeth a'r Gogledd yn ystyried y ffordd orau o roi'r wybodaeth ddiweddaraf i gyd-Aelodau am y strategaeth drafnidiaeth, sydd, wrth gwrs, yn cynnwys adran ar gerbydau a sicrhau ein bod ni'n symud tuag at ddarlun mwy cynaliadwy yng Nghymru o ran cerbydau, gan ymwneud yn benodol â cherbydau trydan, a sicrhau y gall pobl gael gafael ar y pwyntiau gwefru hynny y mae arnyn nhw eu hangen i gyflawni'r newid hwnnw. Felly, rwy'n gwybod ei fod yn ystyried beth yw'r ffordd orau o ddarparu'r wybodaeth ddiweddaraf ar hynny yn yr amser sydd gennym ni ar ôl. Ond yn y cyfamser, cyn iddo allu gwneud hynny, gofynnaf iddo roi diweddariad ysgrifenedig ar y mater penodol hwn i Leanne Wood i fynd i'r afael â'r pryderon hynny a godwyd ganddi hi y prynhawn yma. FootnoteLink
English: Will the Government make a statement condemning the appalling behaviour of the European Commission in banning the import of live bivalve molluscs from the UK? Although they say they are implementing restrictions on all non-European countries, it was agreed that they would not do this in the negotiations that took place prior to Brexit. Even the chairman of the European Parliament Committee on Fisheries, Pierre Karleskind, condemned the move, saying he was on Britain's side in this matter. As he says, the waters around the coast of the UK have not suddenly become polluted because of Brexit. This move will, of course, open up the possibility of tit-for-tat measures by the British Government, so will the Welsh Government back, in particular, the Welsh fishing community, which is very dependent upon this trade, by voicing its condemnation of this disgraceful act?
Welsh: A wnaiff y Llywodraeth ddatganiad yn condemnio ymddygiad gwarthus y Comisiwn Ewropeaidd wrth wahardd mewnforio molysgiaid deufalf byw o'r DU? Er eu bod yn dweud eu bod yn gweithredu cyfyngiadau ar bob gwlad nad yw'n rhan o Ewrop, cytunwyd na fydden nhw'n gwneud hyn yn y trafodaethau a gynhaliwyd cyn Brexit. Roedd hyd yn oed cadeirydd Pwyllgor Pysgodfeydd Senedd Ewrop, Pierre Karleskind, yn condemnio'r weithred, gan ddweud ei fod yn ochri â Phrydain yn y mater hwn. Fel y dywed, nid yw'r dyfroedd o amgylch arfordir y DU wedi cael eu llygru'n sydyn oherwydd Brexit. Bydd y cam hwn, wrth gwrs, yn agor y posibilrwydd o fesurau talu'r pwyth yn ôl gan Lywodraeth Prydain, felly a wnaiff Llywodraeth Cymru gefnogi, yn benodol, gymuned bysgota Cymru, sy'n ddibynnol iawn ar y fasnach hon, drwy fynegi ei chondemniad o'r weithred warthus hon?
English: I do know that the Minister for Environment, Energy and Rural Affairs is involved in the discussions on this particular issue and I will ask her to provide an update to colleagues on where we are in relation to the export issues that David Rowlands has just described.
Welsh: Rwy'n gwybod bod Gweinidog yr Amgylchedd, Ynni a Materion Gwledig yn rhan o'r trafodaethau ar y mater penodol hwn a byddaf i'n gofyn iddi roi'r wybodaeth ddiweddaraf i gyd-Aelodau ynghylch ein sefyllfa ni o ran y materion allforio y mae David Rowlands newydd eu disgrifio.
English: That's an interesting idea that I'll certainly pursue in the first instance with the Llywydd in terms of understanding how we as an organisation can learn from the experiences of those colleagues who made the decision not to return next time, or not to seek re-election, certainly, to be returned. I think that will be an interesting piece of work. On the Business Committee, we've been looking at our Standing Orders, and we'll be bringing forward a range of potential changes for colleagues to have the opportunity to debate and vote on in the coming weeks. Obviously, that will then need to have accompanying guidance issued for colleagues as well. But I'll take that point up with the Llywydd straight away. In terms of those really important strategic issues that you've talked about - the governance of the UK and also the impact, overall, of Brexit - I'll make sure that I have a discussion with the Counsel General and Minister for European Transition in the first instance to explore what's the best way to have those discussions and provide those updates.
Welsh: Mae hynny'n syniad diddorol a byddaf i'n sicr yn ei ddilyn, yn y lle cyntaf gyda'r Llywydd, o ran deall sut y gallwn ni fel sefydliad ddysgu o brofiadau'r cydweithwyr hynny a wnaeth y penderfyniad i beidio â dychwelyd y tro nesaf, neu i beidio â cheisio cael eu hail ailethol, yn sicr, i gael eu dychwelyd. Rwy'n credu y bydd hwnnw'n ddarn diddorol o waith. O ran y Pwyllgor Busnes, rydym wedi bod yn edrych ar ein Rheolau Sefydlog, a byddwn yn cyflwyno amrywiaeth o newidiadau posibl i gydweithwyr gael y cyfle i drafod a phleidleisio arnyn nhw yn ystod yr wythnosau nesaf. Yn amlwg, bydd angen cyhoeddi canllawiau cysylltiedig ar gyfer cydweithwyr wedyn hefyd. Ond byddaf i'n codi'r pwynt hwnnw gyda'r Llywydd ar unwaith. O ran y materion strategol pwysig iawn hynny yr ydych wedi sôn amdanynt - llywodraethu'r DU a hefyd effaith Brexit, yn gyffredinol - byddaf i'n sicrhau fy mod yn cael trafodaeth gyda'r Cwnsler Cyffredinol a'r Gweinidog Pontio Ewropeaidd yn y lle cyntaf i geisio dod o hyd i'r ffordd orau o gael y trafodaethau hynny a darparu'r diweddariadau hynny.
English: On the first issue relating to vaccinations for people with a learning disability, clearly this is an extremely important issue and all of us will care very deeply in ensuring that the people who are affected should get their vaccine as quickly as possible and in as convenient and as problem-free a way as possible. I'm sure that, when the Minister does provide his update to colleagues on this issue, he will seek to address those specific points that Paul Davies and others today have described in their contributions so far. We did have the opportunity last week to have a statement on the future of social care from the Deputy Minister for Health and Social Services, and that sets out the approach that the Welsh Government is taking in terms of working with the sector to try to ensure that it does have a really positive and sustainable future. Also, I do know that the Minister for Health and Social Services is considering how best to update the Senedd on the work of the inter-ministerial group on paying for care. So, there will be a further opportunity I think before the end of term - time allowing - for us to have some further discussions on that important issue, too.
Welsh: O ran y mater cyntaf sy'n ymwneud â brechiadau i bobl ag anabledd dysgu, mae'n amlwg bod hwn yn fater eithriadol o bwysig a bydd pob un ohonom ni'n poeni'n fawr iawn ynghylch sicrhau y dylai'r bobl sydd wedi'u heffeithio yn cael eu brechlyn cyn gynted â phosibl ac mewn ffordd mor gyfleus ac mor ddi-broblem â phosibl. Rwy'n siŵr, pan fydd y Gweinidog yn rhoi ei ddiweddariad i gydweithwyr ar y mater hwn, y bydd yn ceisio mynd i'r afael â'r pwyntiau penodol hynny y mae Paul Davies ac eraill wedi'u disgrifio heddiw yn eu cyfraniadau hyd yma. Cawsom gyfle yr wythnos ddiwethaf i gael datganiad ar ddyfodol gofal cymdeithasol gan y Dirprwy Weinidog Iechyd a Gwasanaethau Cymdeithasol, ac mae hynny'n nodi'r dull y mae Llywodraeth Cymru yn ei ddefnyddio o ran gweithio gyda'r sector i geisio sicrhau bod ganddo ddyfodol cadarnhaol a chynaliadwy iawn. Hefyd, gwn fod y Gweinidog Iechyd a Gwasanaethau Cymdeithasol yn ystyried y ffordd orau o roi'r wybodaeth ddiweddaraf i'r Senedd am waith y grŵp rhyng-weinidogol ar dalu am ofal. Felly, bydd cyfle pellach, fe gredaf, cyn diwedd y tymor - os yw amser yn caniatáu - inni gael trafodaethau pellach ar y mater pwysig hwnnw hefyd.
English: I appreciate that we're going to be looking at an inquiry into the Welsh Government's COVID response in the next Senedd, Trefnydd, but I wonder whether it would be possible to have a statement from the education Minister, or maybe even the local government Minister, actually, before April on any early findings of an evaluation of the school or hub provision for vulnerable children and children of key workers. I'm sure we'll both have constituents, Trefnydd, who have complained about the initial criteria set by Swansea council, for example, who then changed their minds. But there has been inconsistency across Wales on criteria and a level of uncertainty about exactly what learners are doing when they attend these hubs or their schools. I think we really need to know why attendance turned out to be so low in the end, and in particular why only 4 per cent of vulnerable children made use of the provision. Thanks
Welsh: Rwy'n gwerthfawrogi y byddwn ni'n ystyried ymchwiliad i ymateb Llywodraeth Cymru i COVID yn y Senedd nesaf, Trefnydd, ond tybed a fyddai'n bosibl cael datganiad cyn mis Ebrill gan y Gweinidog Addysg, neu efallai hyd yn oed y Gweinidog llywodraeth leol, mewn gwirionedd, ar unrhyw ganlyniadau cynnar o werthusiad o ddarpariaeth ysgolion neu hybiau ar gyfer plant a phlant sy'n agored i niwed a phlant gweithwyr allweddol. Rwy'n siŵr y bydd gan y ddau ohonom ni etholwyr, Trefnydd, sydd wedi cwyno ynghylch y meini prawf cychwynnol a bennwyd gan gyngor Abertawe, er enghraifft, ac yna fe newidion nhw eu meddyliau. Ond mae anghysondeb wedi bod ledled Cymru o ran meini prawf a lefel o ansicrwydd ynghylch beth yn union y mae dysgwyr yn ei wneud pan fyddan nhw'n mynychu'r canolfannau hyn neu eu hysgolion. Rwy'n credu bod gwir angen inni wybod pam mae'r presenoldeb wedi bod mor isel yn y pen draw, ac yn enwedig pam mai dim ond 4 y cant o blant agored i niwed a ddefnyddiodd y ddarpariaeth. Diolch
English: Thank you for raising the issue this afternoon. I do know that the Minister for Education will obviously have been listening very carefully to that request for a deeper analysis, if you like, of the way in which the hub provision has been used and the pupils who have benefited from it, and a better understanding of why those who haven't engaged with that didn't do so. I know that she'll give that particular request some serious thought.
Welsh: Diolch am godi'r mater y prynhawn yma. Rwy'n gwybod y bydd y Gweinidog Addysg yn amlwg wedi bod yn gwrando'n astud iawn ar y cais hwnnw am ddadansoddiad dyfnach, os hoffech chi, o'r ffordd y cafodd y ddarpariaeth hyb ei defnyddio a'r disgyblion sydd wedi elwa ohoni, a gwell dealltwriaeth o'r rhesymau pam na wnaeth rhai ohonynt ymgysylltu â hynny. Rwy'n gwybod y bydd hi'n ystyried y cais penodol hwnnw o ddifrif.
English: Two issues, if I may, Trefnydd. Firstly, can I echo the sentiments of Huw Irranca-Davies in his issues earlier regarding Fairtrade Fortnight? Normally, I would be attending the local launch of Fairtrade Fortnight in my local constituency town of Abergavenny, but understandably, this year that's not possible due to the pandemic, so it has been substituted with online events. I think we should still recognise the localism of fair trade and promote that, so I wonder if we could have a statement, as Huw called for, on how we can better support fair trade and recognise the important role it can play, not just across the world, but locally as we build back better and build back fairer. Secondly and finally, my usual call at this time of the year for a statement on the effect of flooding on the trunk road network. The usual heavy flooding closed the A4042 at Llanellen recently, during the heavy rain. I know that some remedial work has been done and the economy and transport Minister announced this not so long ago, but concerns remain about access to the new Grange University Hospital at this time of year. So, I wonder if we could have an update from the Minister on what is being done to make sure that at this time of the year, that road and other key roads in the trunk road network are passable and certainly fit for ambulances and emergency vehicles.
Welsh: Dau fater, os caf i, Trefnydd. Yn gyntaf, a gaf i adleisio teimladau Huw Irranca-Davies yn ei faterion yn gynharach ynghylch Pythefnos Masnach Deg? Fel rheol, fe fyddwn i'n mynd i lansiad lleol Pythefnos Masnach Deg yn fy nhref etholaeth leol yn y Fenni, ond yn ddealladwy, eleni nid yw hynny'n bosibl oherwydd y pandemig, ac mae digwyddiadau ar-lein wedi cymryd ei le. Rwy'n credu y dylem ni barhau i gydnabod elfen leol masnach deg a hyrwyddo hynny, felly tybed a gawn ni ddatganiad, fel y galwodd Huw amdano, ar sut y gallwn ni gefnogi masnach deg yn well a chydnabod y rhan bwysig y gall ei chwarae, nid yn unig ledled y byd, ond yn lleol wrth inni adeiladu'n ôl yn well ac adeiladu'n ôl yn decach. Yn ail ac yn olaf, fy ngalwad arferol ar yr adeg hon o'r flwyddyn am ddatganiad ar effaith llifogydd ar y rhwydwaith cefnffyrdd. Caeodd y llifogydd trwm arferol yr A4042 yn Llanelen yn ddiweddar, yn ystod y glaw trwm. Rwy'n gwybod bod rhywfaint o waith adfer wedi'i wneud a chyhoeddodd Gweinidog yr economi a thrafnidiaeth hyn ychydig o amser yn ôl, ond mae pryderon yn parhau ynghylch mynediad i'r Ysbyty Athrofaol y Faenor newydd ar yr adeg hon o'r flwyddyn. Felly, tybed a gawn ni'r wybodaeth ddiweddaraf gan y Gweinidog ynghylch yr hyn sy'n cael ei wneud i sicrhau, ar yr adeg hon o'r flwyddyn, fod y ffordd honno a ffyrdd allweddol eraill yn y rhwydwaith cefnffyrdd yn glir, ac yn sicr yn addas ar gyfer ambiwlansys a cherbydau brys.
English: I recognise the support that Nick Ramsay has always given to the fair-trade movement, and I'm pleased again to reiterate the Welsh Government's support for fair trade and our recognition of the difference that it can make to the lives of so many people. In terms of the request for a statement on flooding, Nick Ramsay specifically has an interest in the trunk road network, and how we can keep that moving. I would invite him to write to the Minister in relation to the specific roads and the specific areas where he has a local concern, but I can say that the Welsh Government has already met its commitment to invest in flood defences and by the end of this Senedd term, we will have invested over £390 million in flood and coastal erosion risk management. That's reduced the risk to over 47,000 properties here in Wales and I think that that does speak to the level of investment that we are putting in, but also the level of risk that there is to property. It's clearly an area where we in Wales will need to continue focusing our efforts in future.
Welsh: Rwy'n cydnabod y gefnogaeth barhaol a roddodd Nick Ramsay i'r mudiad masnach deg ac, unwaith eto, rwy'n falch o ailfynegi cefnogaeth Llywodraeth Cymru i fasnach deg a'n cydnabyddiaeth ni o'r gwahaniaeth y gall hyn ei wneud i fywydau llaweroedd o bobl. O ran y cais am ddatganiad ynglŷn â llifogydd, mae gan Nick Ramsay ddiddordeb penodol yn y rhwydwaith cefnffyrdd, a sut y gallwn ni barhau i gael symudiad ar hwnnw. Fe fyddwn i'n ei wahodd ef i ysgrifennu at y Gweinidog ynglŷn â'r ffyrdd a'r meysydd arbennig hyn y mae ganddo ef bryderon amdanyn nhw'n lleol, ond fe allaf i ddweud bod Llywodraeth Cymru eisoes wedi cyflawni ei hymrwymiad i fuddsoddi mewn amddiffynfeydd rhag llifogydd ac erbyn diwedd y tymor Seneddol hwn, fe fyddwn ni wedi buddsoddi dros £390 miliwn mewn rheoli peryglon llifogydd ac erydu arfordirol. Mae hynny wedi lleihau'r risg i fwy na 47,000 o dai yma yng Nghymru ac rwyf i o'r farn fod hynny'n tystiolaethu i lefel ein buddsoddiad ni yn hynny o beth, ond i ddifrifoldeb y peryglon sydd yna i eiddo hefyd. Mae hwn yn amlwg yn faes lle bydd angen i ni yng Nghymru barhau i ganolbwyntio ein hymdrechion i'r dyfodol.
English: The next item is a statement by the Minister for Health and Social Services on COVID-19 vaccinations. I call on the Minister to make that statement. Vaughan Gething.
Welsh: Yr eitem nesaf yw'r datganiad gan y Gweinidog Iechyd a Gwasanaethau Cymdeithasol ar y wybodaeth ddiweddaraf am frechiadau COVID-19. Dwi'n galw ar y Gweinidog i wneud ei ddatganiad. Vaughan Gething.